Komission asetus (EY) N:o 455/2004, annettu 11 päivänä maaliskuuta 2004, asetuksen (EY) N:o 466/2001 muuttamisesta patuliinin osalta (ETA:n kannalta merkityksellinen teksti)



Virallinen lehti nro L 074 , 12/03/2004 s. 0011 - 0011



Komission asetus (EY) N:o 455/2004, annettu 11 päivänä maaliskuuta 2004, asetuksen (EY) N:o 466/2001 muuttamisesta patuliinin osalta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93(1) ja erityisesti sen 2 artiklan 3 kohdan, sekä katsoo seuraavaa: (1) Komission asetuksessa (EY) N:o 466/2001(2) vahvistetaan enimmäismäärät tietyille elintarvikkeissa oleville vieraille aineille. Enimmäismäärät on vahvistettu muiden muassa patuliinille. (2) Imeväisille ja pikkulapsille tarkoitettujen omenamehujen ja kiinteiden omenatuotteiden, kuten omenahillokkeen ja -soseen, samoin kuin muun vauvanruoan sisältämälle patuliinille on vahvistettu enimmäismääräksi 10,0 μg/kg sillä edellytyksellä, että ennen 1 päivää marraskuuta 2003 tehtävässä kansainvälisessä yhteistestissä validoidaan analyysimenetelmä sen osoittamiseksi, että 10 μg/kg:n suuruinen patuliinimäärä voidaan määrittää luotettavasti. Ellei 1 päivään marraskuuta 2003 ole näyttöä siitä, että 10 μg/kg:n suuruinen patuliinimäärä voidaan määrittää luotettavasti, käytettäisiin arvoa 25 μg/kg. (3) Sittemmin on järjestetty yhteistesti näytön saamiseksi siitä, että 10 μg/kg:n suuruinen patuliinimäärä voidaan määrittää luotettavasti. 27 päivänä lokakuuta 2003 toimitetun raportin mukaan on olemassa menetelmä, jolla voidaan luotettavasti määrittää 10 μg/kg:n suuruinen tai sitä pienempi patuliinimäärä kirkkaasta omenamehusta ja hedelmäsoseesta. (4) On syytä säätää siirtymätoimenpiteistä, jotka koskevat ennen enimmäismäärän soveltamispäivää valmistettuja ja markkinoille saatettuja tuotteita. (5) Asetusta (EY) N:o 466/2001 olisi siksi muutettava vastaavasti. (6) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 466/2001 seuraavasti: 1) Lisätään 7 artiklaan seuraava kohta:"Liitteessä I olevan 2 osan (Mykotoksiinit) 2.3 kohdassa Patuliini vahvistettuja enimmäismääriä ei sovelleta tuotteisiin, jotka on laillisesti saatettu yhteisön markkinoille ennen 1 päivää marraskuuta 2003. Elintarvikealan toimijan tehtävänä on osoittaa, milloin tuotteet on saatettu markkinoille." 2) Poistetaan liitteessä I olevan 2 osan (Mykotoksiinit) 2.3 kohdasta Patuliini alaviite 4. 3) Korvataan liitteessä I olevan 2 osan (Mykotoksiinit) 2.3.4 kohdan toinen luetelmakohta seuraavasti: "- Muu vauvanruoka lukuun ottamatta viljapohjaisia valmisruokia (4)". 4) Liitteessä I olevan 2 osan (Mykotoksiinit) 2.3 kohdassa Patuliini olevasta alaviitteestä 5 tulee alaviite 4, ja se kuuluu seuraavasti: "(4) Vauvanruoka lukuun ottamatta viljapohjaisia valmisruokia, sellaisina kuin ne on määritelty imeväisille ja pikkulapsille tarkoitetuista viljapohjaisista valmisruoista ja muista lastenruoista 16 päivänä helmikuuta 1996 annetussa komission direktiivissä 96/5/EY (EYVL L 49, 28.2.1996, s. 17), sellaisena kuin se on viimeksi muutettuna direktiivillä 2003/13/EY (EUVL L 41, 14.2.2003, s. 33)." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä maaliskuuta 2004. Komission puolesta David Byrne Komission jäsen (1) EYVL L 37, 13.2.1993, s. 1. (2) EYVL L 77, 16.3.2001, s. 1, asetus sellaisena kuin se on viimeksi muutettuna asetuksella (EY) N:o 1425/2003 (EUVL L 203, 12.8.2003, s. 1).